google/wiki40b huggingface dataset:
Jadvyga Čiurlionytė

Jadvyga Čiurlionytė (1898 m. balandžio 13 d. Druskininkai – 1992 m. balandžio 1 d. Vilnius) – Lietuvos etnomuzikologė, menotyros daktarė, profesorė, visuomenės veikėja.

Biografija

Broliai Mikalojus Konstantinas Čiurlionis, Jonas Čiurlionis, Stasys Čiurlionis. 1925 m. Berlyne baigusi J. Šterno konservatorijos R. M. Breithaupto klasę, dirbo pedagoginį darbą Klaipėdoje, Kaune, Marijampolėje. 1937–1941 m. Lietuvių tautosakos archyvo ir Lituanistikos instituto, 1941–1951 m. Lietuvos mokslų akademijos Etnologijos ir Lietuvos istorijos institutų mokslinė bendradarbė. 
1944–1946 m. Vilniaus universiteto dėstytoja. Nuo 1945 m. Vilniaus konservatorijos, nuo 1949 m. Lietuvos konservatorijos dėstytoja, nuo 1969 m. menotyros daktarė, profesorė. 1948–1958 m. vadovavo konservatorijoje savo įsteigtam Liaudies muzikos kabinetui.

Veikla

Tyrė ir sistemino lietuvių liaudies melodijas. 1940 m. „Tautosakos rinkėjo vadove“ paskelbė jų sisteminimo principus. Tyrimų rezultatus apibendrino monografijoje „Lietuvių liaudies dainų melodikos bruožai“ (1966 m. rusų kalba, 1969 m. lietuvių kalba, LTSR valstybinė premija, 1969 m.) Užrašė apie 4000 lietuvių liaudies dainų, parengė spaudai jų rinkinių, kurie paskelbti 1938 m., 1948 m., 1955 m. Suredagavo S. Stanevičiaus ir A. Juškos surinktas lietuvių dainų melodijas (abu rink. 1954 m.), rengė C. Bartscho rinkinį „Dainų balsai“ (baigė L. Burkšaitienė ir V. Daniliauskienė, išleistas 2000 m.).
Parengė spaudai M. K. Čiurlionio kūrinių. Paskelbė muzikos kritikos straipsnių. Sukūrė mokomųjų pjesių fortepijonui, dainų.
Mokiniai: muzikologai Genovaitė Četkauskaitė, Laima Burkšaitienė, Rimantas Gučas, Jūratė Landsbergytė, Adeodatas Tauragis, Audronė Žiūraitytė, Rimantas Astrauskas, Rimantas Sliužinskas.
Šiaurės provincija (Zambija)

Geografija

Paviršių užima plokščiakalnis, kuriame telkšo daug tektoninės kilmės ežerų – Tanganika, Bangveulu, Mveru Vantipa. Svarbiausia upė – Čambešis. Yra krioklių (Lumangvės krioklys, Kabvelumės krioklys, Čišimbos krioklys, Kalambo krioklys). Įsteigta keletas nacionalinių parkų.
Svarbiausi miestai: Kasama, Mbala, Mpika, Nakondė.
Toluka

Sportas

Mieste 1970 m. vyko IX pasaulio futbolo čempionatas, o 1986 m. – XIII pasaulio futbolo čempionatas.
Filė

Filė (gr. φυλή 'klanas. žmonės', iš sen.gr. φύεσθαι 'būti kilusiam') – bendruomenė, gimininis junginys, klanas senovės Atikoje. Vėliau filėmis ėmė vadinti teritorinius Atikos vienetus, kuriose šios bendruomenės gyveno. Gimininės filės paprastai būdavo sudarytos iš 3 fratrijų (dorėnų - iš 4 fratrijų). Filė buvo bendruomenė, turinti savus žynius, savo karinį dalinį, kuris irgi buvo vadinamas file ir kuriam vadovavo filarchas.

Sparta

Spartos miestas buvo įkurtas po to, kai tose vietose įsikūrė dorėnų kraustymosi metu atvykusios trys dorėnų filės – dimanai, hylėjai ir pamfilai.
Rusijos Federacijos energetikos ministerija

Rusijos Federacijos energetikos ministerija (rus. Министерство энергетики Российской Федерации; Минэнерго России) – Rusijos federalinė ministerija, atsakinga už energetikos politiką. Įkurta 2008 m. gegužės 12 d. RF Prezidento įsaku (Nr. 724).
Automatinis plunksnakotis

Automatinis plunksnakotis – rašymo priemonė, kuri, kitaip nei jo pirmtakas, plunksnakotis, turi vidinę talpą rašalui arba tušui. Rašiklis paima rašalą iš rezervuaro per kanalą plunksnoje ir perkelia jį ant popieriaus gravitacijos ir kapiliarinės sistemos pagalba. Rašalo rezervuarą galima papildyti rankiniu būdu (Pastero pipete arba švirkštu), arba per vidinį siurbimo mechanizmą įsiurbiant rašalą per plunksną tiesiai į rezervuarą. Kai kurie rašikliai naudoja išimamas rašalo talpas, kaip, pavyzdžiui, iš anksto užpildytas rašalo kapsulės.
Rašymui automatinis plunksnakotis reikalauja nedidelio arba jokio spaudimo. Kasmet automatinių plunksnakočių mėgėjai švenčia pasaulinę automatinio plunksnakočio dieną, ji švenčiama pirmąjį lapkričio penktadienį.
Šiaurės miško ralis

Istorija

Pirmą kartą šis ralis buvo surengtas 2003 m. Nuo to laiko ralis kasmet vyksta vasario mėnesį, kuomet temperatūra svyruoja nuo -30 iki -10 °C. Nuo 2009 m. ralis buvo įtrauktas į FIA „baja“ ralių kalendorių. 2011 ir 2012 m. ralis neįvyko dėl finansinių problemų.
2013 m. lenktynės tapo kandidate tapti FIA ralio reido taurės etapu, o nuo kitų metų buvo įrašyta į kalendorių. Tai yra vienintelės sezono lenktynės, vykstančios žiemą.
Daratava

Istorija

XIX a. pab. Daratava buvo palivarkas Šėtos parapijoje, priklausęs Riauboms. Anksčiau buvo Hopenų valda.

Aplinkinės gyvenvietės

Sangailai – 2 km
Lioliai – 1 km
ŠĖTA – 3 km
Pašėtė – 1 km
Philipp Melanchthon

Teologiniai disputai

Leipcigo dispute 1519 m. jis viešai palaikė Liuterį. 1521 m. Melanchtonas parašė teologijos apžvalgą Loci communes (Bendrieji teologijos principai). Tai buvo pirmoji knyga, kurioje buvo aiškiai išdėstytas Reformacijos mokymas. Melanchtonas prisidėjo Liuteriui verčiant Bibliją į vokiečių kalbą.
1529 m. Melanchtonas Cvingliui paprieštaravo, skelbdamas, kad šventosios Komunijos sakramentas nėra tik paminėjimas. 1530 m. jis sudarė "Augsburgo išpažinimą", kuris liuteronų bažnyčiose iki šiol yra laikomas svarbiausiu tikėjimą skelbiančiu dokumentu.
Melanchtonas tikėjo, kad svarbiausia yra naujas krikščionių susivienijimas. Jį jaudino ir neramino tai, kad vyko teologinės kovos, kurios vyko jo paties stovykloje su kitais liuteronais.
Eugenijus Glumbakas

Biografija

UAB Lakaja generalinis direktorius.
Lietuvos Respublikos liberalų sąjūdžio narys. Nuo 2011 m. Molėtų rajono savivaldybės tarybos narys.
Voldimara Jasmontaitė

Biografija

1977 m. baigė Vilniaus universiteto Medicinos fakultetą, gydytoja.
Klaipėdos rajono centrinės ligoninės, Gargždų ligoninės vaikų ligų skyriaus vedėja, Gargždų poliklinikos gydytoja.
Nuo 1995 m. Lietuvos socialdemokratų partijos Klaipėdos rajono skyriaus narė. 1997–2000 m., 2007–2011 m. ir nuo 2011 m. Klaipėdos rajono savivaldybės tarybos narė. 
Moka anglų ir rusų kalbas. Sutuoktinis Simonas, sūnus Sigitas.
Konventas (popkultūra)

Konventas, dar žinomas žargonu con – renginys, kuriame susirenka tam tikrų filmų, televizijos programų, komiksų knygų, stalo ir kompiuterinių žaidimų ar apskritai pramogų srities žanrų, tokių kaip mokslinė fantastika, anime ir manga, gerbėjai ir mėgėjai. Tokiuose susirinkimuose gerbėjai dalyvauja įvairiose programose, pvz., cosplay kostiumų konkursuose, pažindinasi su įvairių industrijų sričių specialistais, įžymybėmis ir bendraminčiais. Kai kuriuose suvažiavimuose pasitaiko komercinių renginių.
Mėgėjų konventus paprastai, nesiekdami pelno, organizuoja patys gerbėjai, vis dėlto ne gerbėjų organizuojami konventai, skirti sutraukti gerbėjus, dažnai yra komerciškai suinteresuoti į pelno gavimą. Daugelyje tokių konventų teikiami apdovanojimai susijusiose žanrų srityse, pvz., „Hugo“ premija teikiama pasaulinio mokslinės fantastikos konvento „WorldCon“ metu nuo 1953 m.
Boeing Rentono gamykla

Boeing Rentono gamykla yra antroji Boeing filialo Boeing Commercial Airplanes gamykla Rentone, kurioje kompanija gamina ir surenka populiariausio modelio 737 lėktuvus. Gaminamų lėktuvų versijos yra 737-700, 737-800 ir 737-900ER.
Šalia gamyklos yra Rentono savivaldybės oro uostas.
Ši gamykla 1916 m. pastatyta vietoje, kuri atsirado po Vašingtono ežero nužeminimo. Iki 1936 m. teritorija priklausė vietiniams anglies pramonės atstovams. Vėliau ši teritorija buvo perleista savivaldybei.
Prieš prasidedant II pasauliniam karui teritoriją perėmė federalinė valdžia. Vėliau jūrų departamentas čia įkūrė orlaivių gamyklą, kurioje pradėti kurti Boeing B-29 Superfortress sunkieji bombonešiai. Iš viso jų buvo pagaminta 1 119.
Po karo gamykla naudojama keleivinių orlaivių gamybai. Čia gaminti buvusieji 707, 727 bei 757 modelių gamybos lėktuvai.
Vandenyno vidurio kalnagūbris

Vandenyno vidurio kalnagūbris - vandenynų dugne esanti kalnagūbrių sistema. Paprastai išsidėstę vandenynų centrinėse dalyse. Ilgis - 65 000 km, bendras atšakų ilgis - 80 000 km. Plyti giliai po vandeniu, todėl atrastas tik XX a. viduryje.
Kalnagūbriai susidaro konstruktyviajame tektoninių plokščių pakraštyje. Skirstomi į greitai ir lėtai besiplečiančius. Greitai, po 8-16 cm/m, besiplečiančių kalnagūbrių viduryje nesusidaro riftinis slėnis.
Kasmet kalnagūbriuose įvyksta ~20 ugnikalnių išsiveržimų, susidaro ~2,5 km² 1-2 km storio plutos.
Energijos taupymas

Energijos naudojimo tendencijos JAV

JAV yra didžiausios energijos vartotojos pasaulyje. JAV Energetikos departamentas skirsto energijos naudojimą į keturias stambias grupes: transporte vartojama energiją, gyventojų namų ūkių sunaudojamą energiją, versle sunaudojamą energiją ir pramonėje naudojamą energiją. Energijos taupymas JAV sietinas su įvairiomis programomis, tačiau nėra taip paplitęs, kaip, pavyzdžiui, Skandinavijos šalyse.
Turan Daşoguz

Istorija

Klubas įkurtas 1992 m.
Ketvirtasis artilerijos pulkas

Ketvirtasis artilerijos pulkas – Lietuvos kariuomenės dalinys, veikęs 1921–1940 m.

Istorija

1921 m. Panemunėje įsteigtas 4-asis artilerijos divizionas, kurį sudarė štabas, 10-oji, 11-oji ir 2-oji haubicų baterijos.

1921 m. rugpjūčio mėn. divizionas performuotas į 4-ąjį artilerijos pulką. Nuo 1923 m. dislokuotas Alytuje, nuo 1926 m. – Vilkaviškyje. 1928 m. suskirstytas į grupes po dvi, vėliau – po tris baterijas. 1934 m. perdislokuotas į Plungę, pulko vadovybė įsikūrė Šiauliuose. 1939 m. apginkluotas 105 mm kalibro haubicomis ir 75 mm kalibro patrankomis. Nuo 1939 m. rugsėjo priklausė Trečiajai pėstininkų divizijai – štabas ir mokomoji baterija buvo Šiauliuose, pirmoji grupė – Tauragėje, antroji grupė – Plungėje, trečioji – Varniuose.
TSRS okupavus Lietuvą 1940 m. rugpjūčio 30 d. pulkas išformuotas.
Saldainis

Saldainis – konditerinis gaminys iš cukraus, krakmolo, sirupo ir įvairių priedų (riešutų, riebalų, aromatinių medžiagų, pieno ir kakavos produktų, vaisių ir kt.). Būna šokoladiniai, vafliniai, plaktiniai, vaisiniai, griliažiniai saldainiai, nors dabar yra didelė įvairiopų saldainių įvairovė.
Lietuvoje gaminami nuo XIX a. pab. Tarpukariu Lietuvoje veikė 38 saldainių fabrikai (Šiaulių „Rūta“ ir „Birutė“, Kauno „Tilka“, Klaipėdos „Lascha“ ir kt.). Tarybiniais metais LTSR buvo 3 pagrindiniai saldainių gamintojai: „Rūta“, „Vilniaus pergalė“ ir Kauno konditerijos fabrikas.
FC Lahti

Istorija

Klubo ištakos siekia 1934 m. Nuo 1996 m. vadinasi FC Lahti.
Petras Baublys

Petras Baublys (1914 m. gegužės 23 d. Lyda – 1973 m. gruodžio 16 d.) – Lietuvos gydytojas pediatras.

Biografija

1936 m. baigė Vytauto Didžiojo universitetą. 1969 m. medicinos mokslų kandidatas.
1942–1944 m. dirbdamas Kauno kūdikių namų direktoriumi gelbėjo nacių persekiojamų šeimų vaikus. Nuo 1944 m. Vilniaus universiteto dėstytojas, 1944–1954 m. Infekcinių ir vaikų ligų katedros vedėjas; nuo 1954 m. docentas. 1950–1958 m. dar ir Sveikatos apsaugos ministerijos vyriausiasis pediatras.
Buvo labai populiarus vaikų gydytojas. Parašė knygų apie vaikų auginimą, jų priežiūrą. Žuvo lėktuvo Tu-124 katastrofoje prie Karačiarovo kaimo (Volokolamsko rajonas, Maskvos sritis), garsiausiems Lietuvos pediatrams skrendant į sąjunginę pediatrų konferenciją Charkove. Palaidotas Antakalnio kapinėse.
Tantjema

Tantjema (pranc. tantième tam tikra dalis) – Akcinių bendrovių stebėtojų tarybos nariams, kitiems aukščiausiems įmonių vadovams išmokamas papildomas atlygis nuo bendrovės gauto pelno. Tokiu apmokėjimo būdu siekiama skatinti kelti vadovų ir darbuotojų darbo efektyvumą. Tanjemos dydį nustato bendrovės visuotinis akcininkų susirinkimas. Užmokestis, išmokamas vertėjams, kompozitoriams bei režisieriams nuo už kūrinį gautų pajamų Su menininkais, vertėjais apie apmokėjimo sąlygas aptariama sutartyje, o akcinių bendrovių vadovų apmokėjimas nurodomas jų darbo sutartyje.
Pranas Vaseris

Biografija

1940 m. baigė Telšių kunigų seminariją, kunigavo Tirkšliuose. 1944 m. pasitraukė į Vokietiją, nuo 1945 m. Heidelbergo universitete studijavo fiziką ir matematiką. 1950 m. atvyko į Australiją dirbti Melburno lietuvių kapelionu. Prie Šv. Jono bažnyčios įkūrė lietuvių sekmadieninę mokyklą. Pirmasis Australijos lietuvių katalikų federacijos pirmininkas. 1953-1955 m. su B. Zumeriu leido ir redagavo žurnalą „Švyturys“, 1964-1974 m. – „Tėviškės aidai“ redaktorius.
Jacques Lipchitz

Biografija

Žakas Lipšicas gimė pirmasis iš šešių vaikų pasiturinčio statybų rangovo Abraomo Lipšico (Lipchitz) ir Rachelės Leach Krinski šeimoje. Tikrasis vardas buvo Chaimas Jakobas. Vardą Žakas skulptorius prisiėmė persikėlęs į Prancūziją. Lipšicas mokėsi vietos žydų mokykloje, Balstogės komercinėje mokykloje ir Vilniaus gimnazijoje. 1906–1909 m. mokėsi inžinerijos. Visgi pagrindinį dėmesį skyrė dailės studijoms Vilniaus piešimo mokykloje.
1909 m. tėvui nežinant Ž. Lipšicas išvyko mokytis dailės į Paryžių. Jį rėmė motina, vėliau ir tėvas. Po tėvo bankroto naktimis išvežiodavo vaisius, kitiems skulptoriams dirbo pagalbininku.
Mokėsi Meno mokykloje (École des Beaux-Arts). Lankė Žuliano akademiją (Académie Julian), skulptoriaus R. Verle (Raoul Verlet) studiją ir piešimo kursus Kolarosio akademijoje (Académie Collarossi). Jį domino Egipto, antikinės Graikijos skulptūra.
1912 m. Žakas Lipšicas grįžo į carinę Rusiją atlikti karo tarnybos, tačiau buvo atleistas dėl silpnos sveikatos, grįžo į Paryžių.
Paryžiuje bendravo su kubizmo pradininkais Pablu Pikasu ir Chuanu Grisu, taip pat su Amedeo Modiljaniu, Diegu Rivera, Chaimu Sutinu ir Moze Kislingu. Išsinuomojo studiją Monparnase greta Konstantino Brinkušio.
Žakas Lipšicas sulaukė pripažinimo ir užsakovų 1920 m., kada L. Rosenbergo galerijoje Paryžiuje buvo surengta jo pirmoji personalinė kūrybos paroda.
1915–1930 m. jisai reiškėsi kubizmo principais ir sukūrė žinomiausius savo darbus: „Vyrą su gitara“, „Besimaudančiąją“, „Gyvenimo džiaugsmą“, „Žmogų su mandolina“, seriją bareljefų, primenančių kubistų paveikslus, ir rašytojų Gertrūdos Stain, Žano Kokto skulptūrinius portretus.
1930 m. Paryžiuje, „Galerie de la Renaissance“, 100 jo kūrinių eksponuota retrospektyvioje parodoje. Maždaug tuo metu pastebimas jo stiliaus pasikeitimas. Griežtas, geometrizuotas plokštumas keitė aptakesnės biomorfinės formos. Meilės, vaiko ir motinos, tėvynės, žmogiškumo, gėrio ir blogio kovos temas vaizdavo graikų ir romėnų mitologijos, Senojo testamento įvaizdžiais.
1936–1937 m. Ž. Lipšico darbams buvo skirta atskira galerija Pasaulinėje parodoje Paryžiuje. Jo skulptūra „Prometėjas“ laimėjo prizą.
1941–1945 m. jisai su žmona Berta Kitroser gyveno JAV, kur sukūrė „Maldą“, „Pavasarį“, „Piligrimą“, „Giesmių giesmę“, kelias „Prometėjo“ temos interpretacijas.
1946 m. Ž. Lipšicas grįžo į Paryžių, tačiau persigalvojo ir grįžo į JAV. Įsikūrė Niujorke. Jo žmona liko Paryžiuje ir jų šeima iširo. 1948 m. jisai vedė skulptorę Julą Halberstat.
1954 m. retrospektyvinė jo paroda surengta Niujorko modernaus meno muziejuje.
1963 m. jisai persikėlė į Pietrasantą, Italiją.
Žakas Lipšicas mirė 1973 m. gegužės 16 d. Kapryje, Italijoje. Po mirties jo palaikai buvo perkelti ir palaidoti Jeruzalėje, Har a Menuhot („atilsio kalne“) kapinėse. Jo paskutinę skulptūrą „Mūsų gyvybės medis“ užbaigė Lipšico antroji žmona, skulptorė J. Halberstat. Ji pastatyta Jeruzalėje praėjus penkeriems metams po Žako Lipšico mirties Skopo kalno viršūnėje (aukščiausia kalva Jeruzalėje).
Balninkėliai

Istorija

1910 m. juodraštinėje Balninkų priešvedybinės apklausos knygoje minimas vienkiemis, 1912 m. – dvaras.
Romualdas Jacinkevičius

Biografija

Mokėsi Troškūnuose, Joniškėlyje, Radviliškyje ir Subačiuje. 1959–1963 m. choro dirigavimo mokėsi Panevėžio muzikos technikume (dėst. J. Bagdonas). Mokydamasis dirbo meno vadovu Naujamiesčio, Geležių ir kituose Panevėžio rajono kultūros namuose.
Nuo 1965 m. iki mirties Pasvalio vidurinės (vėliau P. Vileišio) mokyklos muzikos ir dainavimo mokytojas, vaikų ir vyresniųjų klasių moksleivių chorų bei vokalinių ansamblių vadovas. Ypač sėkmingai dirbo su vyresniųjų klasių mišriuoju choru (60-80 dalyvių), kurį parengdavo rajoninėms dainų šventėms, taip pat 1969, 1977 ir 1987 m. respublikinėms moksleivių dainų šventėms. 1976, 1979 ir 1983 m. mokyklinių chorų zoninėse varžybose choras pelnė pirmąsias vietas, o respublikinėse prizines. Choras atliko sudėtingesnių dainų repertuarą, dažnai pasirodydavo koncertuose. Mokykloje pedagogas įrengė pavyzdingą muzikos kabinetą, siekė, kad moksleiviai pamiltų muziką ir chorinį dainavimą.
Be pedagoginio darbo, R. Jacinkevičius nuolat vadovavo Pasvalio miesto ir rajono vokaliniams ansambliams, kurie respublikiniuose „Sidabrinių balsų" konkursuose laimėdavo pirmąsias vietas, dažnai su ansambliais koncertuodavo, dalyvavo televizijos laidose. Buvo Pasvalio rajono dainų švenčių dirigentas.

Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.
David Bowie (1969 albumas)

Dainų sąrašas

Visas dainas parašė David Bowie.
Motama

Istorija

Manoma, kad Motama buvo įkurtas 573 metais pirmojo Bago karaliaus. Vienu metu tai buvo Talaingų karalystės sostine. XVI amžiuje europiečiams tyrinėtojams tai buvo dažnos prekybos vieta.
Irena Kalvaitytė

Irena Kalvaitytė-Požėrienė (g. 1927 m. kovo 5 d. Kaune) – Lietuvos baleto artistė, pedagogė.

Biografija

1944 m. baigė Kauno didžiojo teatro studiją. 1944–1965 m. Lietuvos operos ir baleto teatro solistė, 1968–2001 m. Vilniaus M. K. Čiurlionio meno mokyklos Choreografijos skyriaus (nuo 1986 m. Vilniaus baleto mokykla) klasikinio šokio pedagogė.
Žymesni mokiniai: Jolanta Vymerytė, Edvardas Smalakys, Neli Beliakaitė, Olga Konošenko, Jurgita Dronina (1986).
Tikocino Didžioji sinagoga

Istorija

Sinagoga pastatyta 1642 m. buvusioje Tikocino Senosios sinagogos vietoje. XVIII a. šalia sinagogos pastatytas bokštelis. XIX a. 4 dešimtmetyje sinagoga buvo rekonstruota. Per Antrąjį pasaulinį karą sinagoga buvo nusiaubta. Po karo sinagogoje įrengta parduotuvė. 1965 m. sinagogoje kilo gaisras, kurio metu sudegė unikalūs istoriniai eksponatai. 1974–1978 m. sinagoga buvo restauruota. Nuo 1977 m. veikia Tikocino Žydų kultūros muziejus. 1992 m. sinagogoje lankėsi Izraelio prezidentas Chaimas Hercogas. Apie 40,000 turistų per metus aplanko šią sinagogą. Šalia sinagogos įsikūręs restoranas, kuriame tiekiamas žydų tradicinis maistas.
Kovo 29

Vardadieniai

Almantė – Bertoldas – Helmutas – Manvydas – Narcizas
Ukmergės Užupio pagrindinė mokykla

Istorija

1918 m. susikūrė Ukmergės miesto 2-oji pradžios mokykla. 1939 m. mokykla turi 10 klasių, mokėsi 282 mokiniai. Rugsėjo mėnesį pradėjo veikti J. Basanavičiaus pradžios mokykla. 1944 metais, praūžus karui, mokyklos pastatas buvo beveik be langų, kuro žiemai nebuvo paruošta. Langai buvo užkalti lentelėmis, trūko priemonių.
1958 m. išleidžiama 4-osios vidurinės mokyklos laida, o 1972 m. mokykla išsikėlė į naujas patalpas. 1989 m. pradedama sustiprintai dėstyti anglų kalba, atidarytas vienintelis Ukmergėje vidurinio mokymo vakarinis skyrius. 1992 m. įsteigta humanitarinio profilio klasė, 1994 m. išlyginamoji klasė vaikams su specialiais poreikiais. Pradėtas vaikų su specialiaisiais poreikiais integravimas į bendrojo lavinimo klases. 1995 m. organizuojamas kryptingas meninis ugdymas: sustiprintas muzikos mokymas ir etnokultūra. Įsteigtas Tėvų fondas.
1996 m. užmegzti ryšiai su JAV Kalifornijos Harbor koledžu. Įsteigta parengiamoji klasė. 1997 m. pradėtas suaugusiųjų neformalusis mokymas. 1999 m. visi mokyklos pedagogai įgijo kompiuterinio raštingumo pagrindus. 2000 m. įkurta skaitykla-informacijos centras . Mokykla turi turtingą biblioteką.
Namai, mielieji namučiai

Siužetas

Maša studijuoja svetimame mieste, ji neturi pinigų, kad nuomotųsi būstą. Michailas (rus. Михаил Андреевич) yra jos tėvukas, kuris įnikęs į kompiuterinius žaidimus ir nesugeba bendrauti su dukra, bet ja rūpinasi, nuolat ieško tuščių butų, kuriuose apsigyvena jo dukra, kol šeimininkai atostogauja užsienyje. Mašai toks gyvenimo būdas patinka, ji ilgai neužsibūna niekur.
Eilinį kartą Maša apsigyvena svetimame bute, bet šeimininkas ir jo sužadėtinė į kelionę neišvyko, nes atidėjo skrydį, o vėliau iš viso susipyko. Tada Kostia grįžo namo ir rado svečią.
Vlada Musvydaitė

Biografija

V. Musvydaitė yra Lietuvos lengvosios atletikos 400 m barjerinio bėgimo čempionė, Europos estafetės 4x400 m vicečempionė, Baltijos šalių vicečempionė. Jos tėvai taip pat buvo lengvaatlečiai: motina – 100 m bėgimo Ukrainos čempionė, tėvas – 800 m bėgimo Lietuvos čempionas.
V. Musvydaitė įgijo Vilniaus universiteto žurnalistikos bakalaurės ir tarptautinės komunikacijos magistrės laipsnį, baigė mokslus Lietuvos sporto universitete.
Justinas Balčiukynas

Biografija

1990 m. baigė Lietuvos žemės ūkio akademiją, inžinierius – mechanikas. Kunigiškių pagrindinės mokyklos mokytojas.
Partijos Lietuvos krikščionys demokratai, Tėvynės sąjungos Prienų rajono skyriaus narys.
Nuo 2007 m. Prienų rajono savivaldybės tarybos narys.
Lietuvių liaudies dainos

Bendri bruožai

Lietuvių liaudies dainoms būdingas švelnumas, lyriškumas, neretai liūdesys.
Dainų siužetuose atsispindi gamtos vaizdai, žvėrių ir paukščių gyvenimas. Taip pat dainuojama ir apie skaudžią našlaičių dalią, sunkų žemdirbio triūsą, švelnius mergelės ir bernelio jausmus. Dainose labai daug palyginimų: žmogaus gyvenimas lyginamas su augalų, ypač medžių, gyvenimu, prašoma paukščių ir žvėrių pagalbos.
Lietuvių liaudies dainų ritmas gana sudėtingas. Tai tarsi gyvas pasakojimas, nuolat besikeičiantis ir vis bėgantis tolyn. Jį gana sunku užrašyti, nes dažnai kinta metras, gausu fermatų. Tai – svarbiausi lietuvių liaudies dainų bruožai, atspindintys tik joms būdinga nuotaiką ir savitumą.
Lietuvių liaudies vokalo ornamentika labai įvairi. Liaudies dainininkai dainas puošia melizmomis, subtiliai išvingiuoja, suteikia emocinio kolorito. Dainoms būdingi subtilūs tempo kitimai, garso stiprumo svyravimai, vienos dainos atliekamos švelniai ir jautriai, kitos oriai ir karingai, dar kitos šūksmingai ar pamaldžiai. Dainų ritmikai ir balso pastatymui didelę įtaką daro tarmių artikuliacija ir priegaidės.

Žanrai

Visos lietuvių liaudies dainos (plačiąja prasme) gali būti skirstomos į dainas (siaurąja prasme), giesmes, raudas, sutartines .
Damu

Damu – gydymo dievybė šumerų mitologijoje. Dažniausiai laikoma, kad Damu motina – gydymo deivė ir Isino miesto globėja Ninisina, o tėvas – Ningišzida (kartais su juo tapatinamas). Buvo siejamas ir su deive Nanše. Kitur nurodoma, kad Damu motina – Gula (taip pat gydymo deivė).
Motina Ninisina Damu perdavusi dieviškąją gydymo galią (me). Tikėta, kad Damu nuvejąs demonus, „sujungiąs nutrauktas sausgysles“. Dievybės epitetas – „didysis žynys-užkalbėtojas“. Senosios Babilonijos karalystės laikotarpiu neretai buvo įvardijamas „Damu-gydytoju“. Vienoje į akadų kalbą išverstoje šumerų poemoje vadinamas Ninisinos dukterimi. Viena vertus, tai laikoma vertimo klaida, kita vertus, teigiama, kad Damu galėjęs būti androginiška dievybė. 
Žinios apie Damu kultą siekia Trečiosios Ūro dinastijos laikus. Vienas svarbiausių Damu kulto centrų buvo Isinas, taip pat garbintas Ūre, Larsoje bei galbūt Girsu. Po Senosios Babilonijos karalystės laikotarpio oficialus Damu kultas nunyko, tačiau paskesnio Kasitų dinastijos laikotarpio asmenvardžiuose dievybės vardas aptinkamas dažniau. Dievybė tokiu pat vardu buvo garbinama ir Sirijoje (Ebloje bei Emare), tačiau teigiama, kad tai galėjęs būti vietinis didvyris, neturintis nieko bendra su dievu Damu.
Yra išlikę liturginių tekstų, kuriuose Damu apraudamas. Dievo Damu, „pradingusio pelkėse ar upėje vaiko“, gedi jo motina Ninisina bei sesuo Gunuru. Panašiai apraudamas ir Dumuzis, su kuriuo Damu kai kada gali būti painiojamas. JAV šumerologo Samuel Noah Kramer manymu, iš dalies dėl to šios dievybės ir imtos tapatinti. Tuo tarpu danų istoriko Thorkild Jacobsen teigimu, Damu buvo augmenijos dievybė, Dumuzio aspektas.
Damu buvo siejamas su Kiaulės žvaigždynu, kuris galbūt atitinka dabartinį Delfino žvaigždyną.
Paneriai (Kaišiadorys)

Istorija

Apie 1500 m. didysis kunigaikštis Kazimieras Jogailaitis Panerių ir aplinkinių kaimų žemes paskyrė totoriui Kurmančiukui. 1968 m. Paneriuose rastas totoriškas antkapis su Korano eilutėmis. Rasta keramikos šukių, koklių. Vėliau totoriškas Panerių kaimas persimaišė su Pakalniškiais.